Anexa 1
INSTRUCȚIUNI PENTRU AUTORI
1. [bookmark: _GoBack]Lucrările vor fi redactate în limba română, engleză, franceză sau rusă și vor avea un volum de minim 5 pagini.
2. Tehnoredactare: se va utiliza MS Word 2010-2021, cu spațiere între rânduri de 1,5, respectând normele ortografice și stilistice în vigoare, precum și folosirea diacriticelor corespunzătoare.
3. Format pagină: A4 (210 x 297 mm), margini: sus – 2,5 cm, jos – 2,5 cm, dreapta – 2,5 cm, stânga – 1,5 cm.
4. Titlul lucrării: scris cu majuscule, în două limbi română și engleză, font Times New Roman 14, bold (îngroșat), aliniere centrată. Titlul trebuie să reflecte clar și precis conținutul articolului. Nu trebuie să depășească 50 de cuvinte și maximum 3 rânduri.
5. Autorul/Autorii: la un rând distanță sub titlu, scris cu font Times New Roman 12, bold, aliniere centrată, astfel: prenumele autorului cu litere mici, urmat de numele de familie cu majuscule, codul ORCID, adresa de e-mail, afiliația (instituția: denumire, oraș, țara de origine).
6. Rezumatul (Abstract): redactat în limba engleză/limba română, cu font Times New Roman 10, cursiv (italics) (paragraful începe chiar de la marginea stângă), conține minimum 100 și maximum 180 de cuvinte. Rezumatul va prezenta succint obiectivele lucrării, metodele de cercetare aplicate și principalele rezultate obținute.
7. Cuvinte-cheie (Keywords): la un rând distanță sub rezumat, în limba engleză/limba română, cu font Times New Roman 10, redactat astfel: cuvintele „Keywords:” în bold și italics, urmate de maximum 5 cuvinte reprezentative, în ordine alfabetică, aliniere la stânga și punct la final.

